Document ID: 32003R1387

Komisijas Regula (EK) Nr. 1387/2003
(2003. gada 1. augusts),
ar ko groza Regulu (EK) Nr. 2300/97 par sīki izstrādātiem noteikumiem, kuri jāievēro, īstenojot Padomes Regulu (EK) Nr. 1221/97, kas paredz vispārīgus noteikumus par pasākumu piemērošanu saistībā ar medus ražošanas un tirdzniecības uzlabošanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 25. jūnija Regulu (EK) Nr. 1221/97, ar ko nosaka vispārīgus noteikumus par pasākumu piemērošanu saistībā ar medus ražošanas un tirdzniecības uzlabošanu [1], kurā jaunākie grozījumi izdarīti ar Regulu (EK) Nr. 2070/98 [2], un jo īpaši tās 5. pantu,
tā kā:
(1) Komisijas Regula (EK) Nr. 2300/97 [3], kurā jaunākie grozījumi izdarīti ar Regulu (EK) Nr. 1216/2002 [4], nosaka Regulā (EK) Nr. 1221/97 paredzētos ikgadējo valsts programmu īstenošanas noteikumus. Kopienas finansiālais ieguldījums šajās programmās ir atkarīgs no kopējā saimju skaita katrā dalībvalstī, kā norādīts Regulas (EK) Nr. 2300/97 pielikumā.
(2) Ir konstatētas saimju skaita izmaiņas dalībvalstu ziņojumos, kas sniegti, lai aktualizētu strukturālos datus par stāvokli nozarē, kuri paredzēti Regulas (EK) Nr. 2300/97 1. panta a) punktā.
(3) Tādēļ attiecīgi jāgroza Regula (EK) Nr. 2300/97.
(4) Šo regulu piemēro no 2003./2004. tirdzniecības gada, ņemot vērā to, ka Regulas (EK) Nr. 2300/97 2. panta 2. punkts nosaka 31. augustu kā galīgo pasākumu īstenošanas datumu saskaņā ar ikgadējām programmām.
(5) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2300/97 I pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šo regulu pirmoreiz piemēro ikgadējām programmām attiecībā uz 2003./2004. tirdzniecības gadu.
Šī regula ir saistoša un tieši piemērojama visās dalībvalstīs.
Briselē, 2003. gada 1. augustā

Labels: 7
3
17
19